Louis-Marie Ling Mangkhanekhoun

Louis-Marie Ling Mangkhanekhoun (født 18. april 1944 i Bonha-Louang i Xieng Khouang i Fransk Indokina) er en laotisk kardinal, titulærbiskop og apostolisk vikar.  Han er det første laotiske kardinal i den katolske kirkes historie.

Biografi
Mangkhanekhoun er en etnisk khmu. Han ble døpt katolikk i 1952 etter at misjonærene konverterte hans mor.

Han studerte filosofi og teologi i presteseminaret til sekularinstituttet «Voluntas Dei Institute» i Edmundston i New Brunswick i Canada. Han ble ordinert til prest den 5. november 1972 i en hastig seremoni i en flyktningeleir.. I det kommunistiske Laos arbeidet Mangkhanekhoun uten tillatelse og satt fengslet fra 1984 til 1987.

I 2000 ble Mangkhanekhoun utnevnt av pave Johannes Paul II til titulærbiskop av Aquae Novae i Proconsulari og apostolisk vikar i Paksé og ble bispeviet 22. april året etter, av biskop Jean Khamsé Vithavong O.M.I., apostolisk vikar av Vientiane; medtkonsekratorer var biskopene Jean Sommeng Vorachak, apostolisk vikar av Savannakhet, og Pierre-Antonio-Jean Bach, M.E.P., emeritert apostolisk vikar av Savannakhet. 

I desember 2016 deltok han i saligkåringen av sytten laotiske martyrer som var blitt myrdet av det kommunistiske Pathet Lao.

Den 28. juni 2017 kreertet pave Frans biskop Mangkhanekhoun som kardinal med San Silvestro i Capite som tittelkirke. Ved samme konsistorium ble også Jean Zerbo, Juan José Omella Omella, Anders Arborelius og Gregorio Rosa Chávez kreert til kardinaler.

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Lucido Maria Parocchi (1833-1903) *1871
 Pave Pius X (1835-1914) *1884
 Pave Benedikt XV (1854-1922) *1907
 Pave Pius XII (1835-1958) *1917 
 Kardinal Eugène-Gabriel-Gervais-Laurent Tisserant (1884-1972) *1937 
 Pave Paul VI (1897-1978) *1954
 Biskop Thomas Nantha (1909-1984) *1974
 Biskop Jean Khamsé Vithavong, O.M.I. (1942-) *1983
 Kardinal Louis-Marie Ling Mangkhanekhoun (1944-) *2001

Referanser

Laotiske kardinaler
Laotiske katolske biskoper
Linjen Rebiba
Personer fra provinsen Xiangkhouang